এমত আলোকপ্রাপ্ত দিলীপের ভেতর কাজ করছে অনেকগুলো সত্তা, কবিতার প্রতি তাঁর ভালবাসা, জীবনানন্দের পাশাপাশি টি. এস. এলিয়ট, অন্য দিকে বার্নালের বিজ্ঞান ইতিহাসের পাশাপাশি আমেরিকার লোকসঙ্গীত, আবার অ্যাস্ট্রো-ফিজিক্সের শেষতম আইডিয়া বা জীববিজ্ঞানের আবিষ্কার… নিজের জৈব-রসায়নের পাশাপাশি রীতিমত অনুশীলন, চর্চা চলছে ভারতের পররাষ্ট্রনীতির।
প্রেমেন্দ্র মিত্রের এবং অবশ্যই প্রায় সমবয়সী বন্ধু অদ্রীশ বর্ধনের আগ্রহে দিলীপের এই জঁরের লেখালেখি শুরু ধরে নেব। তবে তার আগেই আমেরিকায় থাকতে তিনি এ জাতীয় বইপত্র পেয়েছেন ও পড়েছেন, নিঃসন্দেহে। কলকাতায় থাকাকালীন ও এই ধারার বই তিনি সংগ্রহ করতেন। যেমন আইজাক অ্যাসিমভ বা আমেরিকার বেশ কিছু সাই ফাই সংগ্রহের লেখা দিলীপের নিজের সংগৃহীত ছিল, সেগুলি আমরা পেয়েছি। কয়েকটি বইয়ের নাম করাই যায়। জন কার্নেল সম্পাদিত নিউ রাইটিংস ইন এস. এফ. (কর্গি বুকস, ১৯৬৪), ১৯৫৫-র সংস্করণে অ্যালডাস হাক্সলির ব্রেভ নিউ ওয়ার্ল্ড, বেস্ট এস. এফ. থ্রি, এডমান্ড ক্রিস্পিন এর সম্পাদনায় (ফেবার)…
১ শিলাকান্থ প্রথম প্রয়াস, সম্ভবত ১৯৬৩
২ নেরগাল আশ্চর্য! নভেম্বর ১৯৬৪/ পুনর্মুদ্রণ তরুণ তীর্থ ১৯৭৩
৩ ধূসর চাঁদ তরুণ তীর্থ ১৯৬৩
৪ প্লুটোর অভিশাপ তরুণ তীর্থ ১৯৬৪
৫ টিথোনাস আশ্চর্য! শারদীয় ১৯৬৬
৬ শুকসমুদ্র তরুণ তীর্থ
৭ ক্যুগেল ব্লিৎস আশ্চর্য! ফেব্রুয়ারি ১৯৬৬
৮ সৌর ঝঞ্ঝা শারদীয় তরুণতীর্থ ১৩৮০ (১৯৭৩) (মৃত্যুর পর)
১ অগ্নির দেবতা হেফেস্টাস শারদীয় আশ্চর্য! ১৯৬৫
১ চলো যাই যাদুঘর তরুণ তীর্থ ১৯৭০ (মৃত্যুর পর)
২ মহাশূন্যে জন গ্লেন তরুণ তীর্থ
৩ টেলস্টার তরুণ তীর্থ
৪ অনামাংকিত রচনা (পান্ডুলিপি)
১ দূরের মাটির ধুলো- চার্লসটন (ভ্রমণ কাহিনি) তরুণ তীর্থ
২ নিউ ইয়র্ক (রাত্তিরে যারা কাজ করে) তরুণ তীর্থ
৩ হিদারামগলির রূপকথা (নাটিকা) তরুণ তীর্থ
৪ চিত্ত ভাবনাহীন (বড় গল্পঃ স্বাধীনতা সংগ্রাম বিষয়ে) পান্ডুলিপি
আশা রাখি তাঁকে আস্বাদন করতে পারবেন ভবিষ্যতে আরো বেশ কিছু পাঠক। তাঁর লেখাগুলিকে একত্রিত করার কাজটি তাই চালিয়ে যেতেই হবে।
← কল্পবিজ্ঞানের আড্ডায় – অনীশ দেব ও সৈকত মুখোপাধ্যায়ের মুখোমুখি